CELEX: 32017R2056
Language: da
Date: 2017-08-22 00:00:00
Title: Kommissionens delegerede forordning (EU) 2017/2056 af 22. august 2017 om ændring af delegeret forordning (EU) nr. 522/2014 om supplerende regler til Europa-Parlamentets og Rådets forordning (EU) nr. 1301/2013 for så vidt angår de nærmere bestemmelser om principperne for udvælgelse og forvaltning af innovative aktioner inden for området bæredygtig byudvikling, der skal støttes af Den Europæiske Fond for Regionaludvikling

11.11.2017   
            
            
               DA
            
            
               Den Europæiske Unions Tidende
            
            
               L 294/26
            
         KOMMISSIONENS DELEGEREDE FORORDNING (EU) 2017/2056
   af 22. august 2017
   om ændring af delegeret forordning (EU) nr. 522/2014 om supplerende regler til Europa-Parlamentets og Rådets forordning (EU) nr. 1301/2013 for så vidt angår de nærmere bestemmelser om principperne for udvælgelse og forvaltning af innovative aktioner inden for området bæredygtig byudvikling, der skal støttes af Den Europæiske Fond for Regionaludvikling
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1301/2013 af 17. december 2013 om Den Europæiske Fond for Regionaludvikling og om særlige bestemmelser vedrørende målet om investeringer i vækst og beskæftigelse og om ophævelse af forordning (EF) nr. 1080/2006 (1), særlig artikel 8, stk. 3, og
   ud fra følgende betragtninger:
   
               (1)
            
            
               I Kommissionens delegerede forordning (EU) nr. 522/2014 (2) fastsættes det, at innovative aktioner i byer skal gennemføres inden for en tidsfrist på højst tre år. Det kan dog være nødvendigt med mere tid, for at bymyndighederne kan undersøge alle aspekter af de foreslåede innovative løsninger fuldt ud, indsamle resultaterne og sikre muligheden for at udbrede løsningerne til andre bymyndigheder i EU.
            
         
               (2)
            
            
               For at der kan være tilstrækkelig tid til den fulde gennemførelse af de komplekse innovative løsninger, på en måde hvor de innovative aktioners merværdi sikres, bør den periode, der er fastsat i delegeret forordning (EU) nr. 522/2014, derfor forlænges med ét år.
            
         
               (3)
            
            
               Delegeret forordning (EU) nr. 522/2014 bør derfor ændres i overensstemmelse hermed.
            
         
               (4)
            
            
               For at sikre, at ændringen af delegeret forordning (EU) nr. 522/2014 er gældende i forbindelse med den næste indkaldelse af forslag, der er planlagt til december 2017, bør nærværende forordning træde i kraft dagen efter offentliggørelsen i Den Europæiske Unions Tidende —
            
         VEDTAGET DENNE FORORDNING:
   Artikel 1
   Artikel 2, stk. 6, i delegeret forordning (EU) nr. 522/2014 affattes således:
   
      »6.   Hver innovativ aktion skal gennemføres på højst fire år«.
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 289.
   
      (2)  Kommissionens delegerede forordning (EU) nr. 522/2014 af 11. marts 2014 om supplerende regler til Europa-Parlamentets og Rådets forordning (EU) nr. 1301/2013 for så vidt angår de nærmere bestemmelser om principperne for udvælgelse og forvaltning af innovative aktioner inden for området bæredygtig byudvikling, der skal støttes af Den Europæiske Fond for Regionaludvikling (EUT L 148 af 20.5.2014, s. 1).